L 45/1534
SK
Úradný vestník Európskej únie
24.2.2022
KOMISIA PRÍPRAVNÉ AKCIE
KAPITOLA PA 02 — EURÓPSKE STRATEGICKÉ INVESTÍCIE (pokračovanie) PA 02 22
(pokračovanie)
PA 02 22 02
(pokračovanie) — návrh štúdie bezpečnosti s obrázkami programu Copernicus s cieľom vymedziť vodné cesty, ktoré sa majú testovať; — analýzu toho, koľko informácií je potrebné preniesť na účely aktualizácie elektronických vnútrozemských plavebných máp, a minimálnej rýchlosti komunikácie, aby sa zaručila bezpečná prevádzka, vrátane toho, či si plavidlo musí stiahnuť informácie o plavebnej dráhe v prístave, alebo tak môže urobiť počas plavby; — realizáciu niekoľkých ukážok na vybraných vnútrozemských vodných cestách, kde sa v budúcnosti očakáva, že autonómne plavidlá budú existovať súčasne s ručne riadenými plavidlami.
Cieľom je preukázať uskutočniteľnosť a pridanú hodnotu v súlade s usmerneniami Komisie o námorných autonómnych hladinových lodiach (spoofingu).
Plavidlá v rámci ukážky musia byť vybavené aspoň: — vysokokvalitnými prijímačmi GNSS, ktoré zahŕňajú autentifikáciu systému Galileo a EGNOS; — širokopásmovými komunikačnými prostriedkami na: — sťahovanie informácií o danej vodnej ceste z programu Copernicus, — sťahovanie informácií o obryse trupu všetkých plavidiel plaviacich sa na tej istej vnútrozemskej vodnej ceste, — zasielanie všetkých informácií zo snímačov monitorovaciemu centru; — prijímanie riadiacich signálov od monitorovacieho strediska, pokiaľ by bolo nutné riadiť plavidlo na diaľku, — projekt má prispieť k návrhu novej normy pre minimálne požiadavky na vesmírne údaje EÚ s cieľom zaručiť bezpečnú autonómnu plavbu plavidiel na vnútrozemských vodných cestách v záujme podpory budúcich regulačných iniciatív.
KAPITOLA PA 03 — JEDNOTNÝ TRH Poznámky Rozpočtové prostriedky v tejto kapitole sa majú použiť na financovanie vykonávania prípravných akcií v oblasti uplatňovania ZFEÚ a Zmluvy o Euratome určených na prípravu návrhov s cieľom prijať budúce akcie.
Ich súčet zodpovedá úrovni rozpočtových prostriedkov v článku 03 20 02.
Právny základ Článok 58 ods.
2 písm.
b) nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v.
EÚ L 193, 30.7.2018, s. 1).